અાગામી ચોમાસા માટે મ્યુનિ. બાગ-બગીચા વિભાગે રૂ. ૪૬ લાખથી વધારેના ખર્ચે ટ્રીગાર્ડ ખરીદવાનો અંદાજ મૂક્યો છે, જેને મ્યુનિ. રિક્રીઅેશન કમિટીએ અધિકારીઅો પાસે અત્યાર સુધીના ટ્રીગાર્ડનો ‘હિસાબ-કિતાબ’ પૂછ્યા વિના અાંખ મીંચીને મંજૂર પણ કરી દીધો છે. હવે અંદાજ અધારિત ટેન્ડર કાઢીને પસંદગીના કોન્ટ્રાક્ટરોને કમાણી કરી અાપવામાં અાવશે.મ્યુનિ. બાગ-બગીચાના ડાયરેક્ટર જિજ્ઞેશ પટેલ કહે છે, મોટા ભાગનાં ટ્રીગાર્ડનું અાયુષ્ય ત્રણ વર્ષનું હોય છે એટલે અા સમયગાળામાં કાં તો ટ્રીગાર્ડ અાપોઅાપ તૂટી જાય છે અથવા તો ઝાડ મોટું થવાથી તેને કાઢી નાખવું પડે છે, જેના કારણે શહેરમાં ટ્રીગાર્ડની સંખ્યામાં વધ-ઘટ થતી રહે છે!